โบรกฯมอง MEGA แกร่ง!
มีการคาดการณ์ต่อผลกำไรสุทธิไตรมาส 2 ปี 2561 MEGA เติบโตต่อเนื่อง จะทำได้ 301 ล้านบาท เพิ่มขึ้น 3.5% จากงวดเดียวกันของปีก่อน และ17.5% จากไตรมาสก่อน ตามฤดูกาลเนื่องจากไตรมาส 2 เป็น High season  
22 ก.ค. 2561

คุณค่าบริษัท
มีการคาดการณ์ต่อผลกำไรสุทธิไตรมาส 2 ปี 2561 บริษัท เมก้า ไลฟ์ไซแอ็นซ์ จำกัด (มหาชน) หรือ MEGA เติบโตต่อเนื่อง จะทำได้ 301 ล้านบาท เพิ่มขึ้น 3.5% จากงวดเดียวกันของปีก่อน และ17.5% จากไตรมาสก่อน ตามฤดูกาลเนื่องจากไตรมาส 2 เป็น High season
ขณะที่ รายได้อยู่ที่ 2,577 ล้านบาท เพิ่มขึ้น 7.6% จากงวดเดียวกันของปีก่อน และ12.7% จากไตรมาสก่อน หนุนโดยรายได้จาก Branded business คาดว่าจะเติบโตต่อเนื่องที่ 3% จากงวดเดียวกันของปีก่อน ทั้งจากการออกผลิตภัณฑ์ใหม่และการขยายช่องทางการจัดจำหน่าย
อีกทั้งรายได้จาก Distribution business ที่เพิ่มขึ้น 14% จากงวดเดียวกันของปีก่อน จากลูกค้าที่คาดว่าจะเพิ่มขึ้น 1-2 ราย และ Gross profit margin ที่คาดว่าจะอยู่ 46% จาก 45% ในไตรมาส 1 ปี 2560 จากการขยายตัวสัดส่วนรายได้ของ Branded Business
นอกจากนี้ ประมาณการกำไรสุทธิปี 2561 ยังคงเติบโตสูงต่อเนื่องอยู่ที่ 1,341 ล้านบาท ที่ 21% จากงวดเดียวกันของปีก่อน และรายได้อยู่ที่ 10,679 ล้านบาท เพิ่มขึ้น 11% จากงวดเดียวกันของปีก่อน หนุนโดย
1) แนวโน้มการบริโภคที่ฟื้นตัว จากเศรษฐกิจที่ปรับตัวดีขึ้น และรายได้ต่อหัวประชากรปรับตัวเพิ่มขึ้น ส่งผลให้การบริโภควิตามินใน Indochina สูงขึ้น เราคาดว่ารายได้จาก Branded business อยู่ที่ 5,788 ล้านบาท เพิ่ม 14% จากงวดเดียวกันของปีก่อน
2) คาดว่าจะเห็น Synergy with Bio-life มากขึ้น ทั้งในด้านผลิตภัณฑ์และการเพิ่มช่องทางการจัดจำหน่ายในมาเลเซีย และการย้ายผลิตภัณฑ์ของ Bio-life มาผลิตที่โรงงาน MEGA
3) รายได้จาก Distribution business กลับมาฟื้นตัวอยู่ที่ 4,378 ล้านบาท เพิ่มขึ้น 8% จากงวดเดียวกันของปีก่อน จากการได้ลูกค้าใหม่มาเพิ่ม 3-4 ราย และคลังสินค้าในพม่าที่สร้างเสร็จในเดือน ก.ค. 2561 จะทำให้รองรับลูกค้าได้เพิ่มมากขึ้น
ในขณะที่ นักวิเคราะห์ บล.เคทีบี ชอบแผนการรุกขยายตลาดทั้งในประเทศและต่างประเทศของบริษัท ปัจจุบัน MEGA เทรดอยู่ที่ PER 26.8 เท่า และ PEG 1.4 เท่า ต่ำกว่าค่าเฉลี่ยอุตสาหกรรมทั้งกลุ่ม Pharmaceutical (PEG 2.1 เท่า), Commerce (PEG 1.6 เท่า) และ Healthcare (PEG 2.4 เท่า) คงคำแนะนำ “ซื้อ” ที่ราคาเป้าหมาย 50.0 บาท
…
ผู้ถือหุ้นรายใหญ่
รายชื่อกรรมการ